和文潜初伏大雨戲呈无咎
作者：蔡肇
朝代：宋

paragraphs: 城中鼎食排翠釜，羊胛駝峰賤如土。
青衫學士家故貧，斗米束薪炊濕雨。
縱橫圖史照屋壁，呫囁詩騷從稚乳。
省中無事騎馬歸，雨聲一洗茅簷苦。
急呼南巷同舍郎，聽我臨風有凉語。
且貪青簡事文章，未有黄金買歌舞。
往來詩卷牛腰許，太羹玄酒並在戶。
吾詩老澀邀使前，政坐可口收艱俎。